钦定古今图书集成/明伦汇编/交谊典/第044卷 > 《赠王渊之》前人
## 钦定古今图书集成/明伦汇编/交谊典/第044卷 > 《赠王渊之》前人

渊之放游京洛数年，顷来京师，饮以卮酒，并为歌赠之。

君不见十月狂风吹白雪，长安城中地欲裂。朱门酒
垆红炙天，空里璚花旋消灭。由来都国盛繁华，青云
络绎满仙车。浪说黄金赐寒士，争言白璧谒侯家。骄
矜意气遥相羡，片善朝推蒙夕荐。待诏虚沉金马门，
传宣直上麒麟殿。王郎京洛尔何求，千里乘驴被黑
裘。空论作赋称才子，未肯低眉事贵游。知君不得逢
杨意，终愧明时老督邮。